කළුතර ප්‍රාදේශීය සභාවේ සභාපති දේශකීර්ති ලක්ෂ්මන් විදාන පතිරණ මහතාගේ මූලිකත්වයෙන් යුත් ලක්ෂ්මන් පතිරණ පදනම සහ කළුතර ප්‍රාදේශීය සභාව එක්ව සංවිධාන කරන පොසොන් කලාපය නාගොඩ වෙනිවැල්කැටිය ප්‍රදේශය කේන්ද්‍ර කර ගනිමින් ජුනි 23, 24 සහ 25 යන තෙදින තුළ උත්කර්ශවත් අයුරින් පැවැත්වේ.කටුකුරුන්ද හංදියේ සිට එස්. ටී. එෆ්. මාර්ගය හරහා වෙනිවැල්කැටිය දක්වා කිලෝමීටර් හයක් පුරා මෙම පොසොන් කලාපය ක්‍රියාත්මක වේ.